title: Γεωχημική χαρτογράφηση πιθανών γεωθερμικών ταμιευτήρων χαμηλής ενθαλπίας στη Νότιο Μεσσαρά, Κρήτη
Creators: name: Καμιτση Δημητρα
Publisher: name: Technical University of Crete
Year: 2021

description: Σκοπός της παρούσας διατριβής είναι αρχικά η υδροχημική  μελέτη υπόθερμων νερών που εντοπίστηκαν από υδρογεωτρήσεις σε ευρύτερη περιοχή της λεκάνης της Μεσσαράς, γύρω από τους οικισμούς Πλάτανος, Πέρι, Αληθινή, Απεσωκάρι και Πλώρα. Στα πλαίσια αυτής της εργασίας συλλέχτηκαν δείγματα υδάτων από δεκαοχτώ (18) υδρογεωτρήσεις για δύο συνεχόμενες περιόδους, Μάρτιος  και Σεπτέμβριος 2018. Τα δείγματα των υδάτων αναλύθηκαν ως προς τα κύρια στοιχεία και ιχνοστοιχεία. Με τη χρήση υδροχημικών διαγραμμάτων και τον υπολογισμό ιοντικών λόγων καθώς και άλλων παραμέτρων διαπιστώθηκε ότι τα ύδατα που αναλύθηκαν είναι ασβεστομαγνησιούχα ως προς τα κατιόντα και μικτής σύστασης ως προς τα ανιόντα κυρίως ανθρακικά-θειικά-χλωριούχα. Αξιοποιώντας τα δεδομένα από τις επιτόπιες μετρήσεις της θερμοκρασίας των υδάτων σε συνδυασμό υπολογισμένων θερμοκρασιών βάθους υδάτων με την βοήθεια γεωθερμομέτρων, κατασκευάστηκαν δισδιάστατοι και τρισδιάστατοι χάρτες χωρικής κατανομής της θερμοκρασίας των υδάτων, από τους οποίους προέκυψε ότι οι γεωτρήσεις που αντλούν το πιο θερμό νερό της περιοχής  έχουν ανορυχθεί σε εντός σχηματισμών της Ζώνης της Πίνδου, γύρω από τα χωριά Πέρι, Πλάτανο και Αληθινή. Οι γεωτρήσεις που αντλούν λιγότερο θερμό νερό έχουν ανορυχθεί σε σχηματισμούς της Ζώνης της Τρίπολης και βρίσκονται γύρω από τα χωριά Απεσωκάρι και Πλώρα. Παρατηρήθηκε επίσης ότι, οι υπό μελέτη (υδρο)γεωτρήσεις έχουν ανορυχθεί κοντά σε δυο γνωστά ρήγματα της περιοχής διεύθυνσης ΒΔ-ΝΑ και ΝΔ-ΒΑ, αντίστοιχα.
Τα ανωτέρω στοιχεία είναι τα πρώτα συνθετικά που μπορούν να υποστηρίξουν την ύπαρξη ενός πιθανού γεωθερμικού ταμιευτήρα χαμηλής ενθαλπίας, τοπικού ενδιαφέροντος, στην περιοχή. 

description: The purpose of this dissertation is mainly the hydrochemical study of hypothermic waters pumped from irrigation boreholes in the wider area of the Messara basin, around the settlements of Platanos, Peri, Alithini, Apesokari and Plora. As part of this work, water samples were collected from eighteen (18) wells for two consecutive seasons, March and September 2018. The water samples were analyzed for their content in main elements and trace elements. Using hydrochemical diagrams and calculating ion ratios as well as other parameters, it was found that the waters analyzed are calcium-magnesium with respect to cations and of mixed composition with respect to anions mainly carbonate-sulfate-chloride. Utilizing data from on-site water temperature measurements combined with calculated water temperatures in depth using selected geothermometers, two-dimensional and three-dimensional maps of the spatial distribution of water temperature were constructed, from which it emerged that the wells that pump the warmest water in the area have been drilled in formations of the Pindos Zone, around the villages of Peri, Platano and Alithini. The wells that pump less warm water have been drilled in formations of the Tripoli Zone and are located around the villages of Apesokari and Plora. It was also observed that the studied boreholes have been drilled near two known faults in the NW-SE and SW-NE direction, respectively.
The above data are the first synthetics that can support the existence of a possible low-enthalpy geothermal reservoir of local interest in the area.